b'\n_START_ARTICLE_\nGeysir (geologi)\n_START_PARAGRAPH_\nGeysir er en varm kilde som periodisk kommer i utbrudd og sender en s\xc3\xb8yle av vann og damp opp i luften. Fenomenet er oppkalt etter geysiren Geysir p\xc3\xa5 Island. Geysir som ord er l\xc3\xa5nt fra islandske geysa, \xc2\xabsprute\xc2\xbb, \xc2\xabstr\xc3\xb8mme\xc2\xbb._NEWLINE_Geysirer er sjeldne og krever en kombinasjon av geologi og klima som bare eksisterer noen f\xc3\xa5 steder p\xc3\xa5 jorden. Det er seks store geysiromr\xc3\xa5der i verden: Island, Yellowstone nasjonalpark i USA, Taupo Volcanic Zone p\xc3\xa5 New Zealand, Kamtjatka i Russland, El Tatio i Chile og Umnak Island i Alaska._NEWLINE_Tidligere fantes det geysirer ytterligere to steder i Nevada, kalt Beowawe og Steamboat Springs, men disse opph\xc3\xb8rte i 1980-\xc3\xa5rene da et n\xc3\xa6rliggende geotermisk kraftverk reduserte temperaturen og senket grunnvannsspeilet._NEWLINE_Det finnes flere enkeltst\xc3\xa5ende geysirer rundt om i verden, b\xc3\xa5de i California, Peru, Bolivia, Mexico, Dominica, Asorene, Kenya og Japan, men ingen andre st\xc3\xb8rre klynger av geysirer. Steamboat Geyser i Yellowstone nasjonalpark i USA er for tiden verdens mest kraftfulle geysir. Ved kraftige erupsjoner kan den sprute vann opp til 90 meters h\xc3\xb8yde.\n_START_SECTION_\nGeysirerupsjon\n_START_PARAGRAPH_\nEn aktiv geysir Strokkur p\xc3\xa5 Island)'